《金缕曲 “落花人独立，微雨燕双飞”小影》
清代·谈印梅

花与人同瘦。记无聊、栖香弄影，芳心微逗。数点眉峰横远黛，早被东风吹皱。

薄中了、恹恹病酒。已过踏青寒食节，问江南、双燕归来否。

思往事，碑衔口。

柔情曲曲肠回九。数不尽、寻消问息，几番辜负。一寸心头愁万斛，凭尔春浓如绣。

干甚事、青袍淹透。深巷梨花门半掩，耐凄凉、小雨黄昏后。

云路迥，但搔首。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。